b'\n_START_ARTICLE_\nGian Lorenzo Bernini\n_START_SECTION_\nStil\n_START_PARAGRAPH_\nKot kipar Bernini poudarja mo\xc4\x8dan napredek, dramati\xc4\x8dnost, igro svetlobe in sence. Material (kamen in bron) obvlada s popolno virtuoznostjo. Prekinil je s tradicijo visokorenesan\xc4\x8dne plastike, katera je v 16. stoletju pre\xc5\xa1la v linearno akademsko maniro. Njegovi liki so bili izdelani v polnem fantazijskem zamahu._NEWLINE_V portretih postavlja te\xc5\xbei\xc5\xa1\xc4\x8de na skrajno natan\xc4\x8dnost izdelave in podobnost z modelom. On je lansiral lik angelca, kateri se je v celem baroku pojavljal v jezuitskih cerkvah._NEWLINE_Tudi v starosti, ko so njegova dela \xc5\xbee odra\xc5\xbeala znake utrujenosti, je Bernini razvijal veliko aktivnost in ni izgubil invencije. Pape\xc5\xa1ki Rim se je v 17. stoletju zahvalil odli\xc4\x8dnim delu kiparja Berninija, ki so ga tako od takrat naprej \xc5\xa1teli kot za\xc4\x8detniku monumentalnega in dekorativnega baroka. Njegove zamisli in koncepcije so v arhitekturi trajale \xc5\xa1e 80 - 90 let, in so se odra\xc5\xbeale v urbanisti\xc4\x8dnem planu Rima \xc5\xa1e dve naslednji stoletji._NEWLINE_Umrl je v Rimu v starosti 81 let. V vsem tem \xc4\x8dasu je slu\xc5\xbeil osmim pape\xc5\xbeem in pred smrtjo je bil globoko cenjen, ne kot samo najbolj\xc5\xa1i evropski umetnik, temve\xc4\x8d tudi kot eden najve\xc4\x8djih mo\xc5\xbe tedanjega \xc4\x8dasa.'